Navarra Suma talde parlamentarioari atxikitako foru parlamentari Miguel Bujanda Cirauqui jaunak galdera egin du (10-22/PES-00302) zenbait argibide eskatzeko, Jurramendiko Mankomunitatearen ur saretik ura hartu dela-eta Sesmako “Ega 3” ureztalurretan presio-probak egiteko.

**Zergatik erabili dira Jurramendiko Mankomunitateko urak Sesman “Ega 3” ureztalurretan presio-probak egiteko? Ba al dago horrelako beste probaren bat egiteko asmorik?**

Horri dagokionez, Nafarroako Gobernuko Lurralde Kohesiorako kontseilari Bernardo Ciriza Pérez jaunak adierazten du aipatu sektoreko banaketa sarean presio-probak egiteko xedez erabili dela Jurramendi Mankomunitatearen sareko ura, hornidura iturri hurbilena izateagatik.

Antzeko beste probaren bat egiteko asmoari dagokionez, esan behar da beste bi proba daudela egiteko, behin FD600 hoditeria jartzen amaitzen denean.

Hori guztia jakinarazten dut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko azaroaren 7an

Lurralde Kohesiorako kontseilaria: Bernardo Ciriza Pérez